lflage/wiki-talks huggingface dataset:
Keskustelu:Huumeiden vastainen sota

message: Onkohan tämä linkitetty väärään termiin?--MAQuire (keskustelu) 3. joulukuuta 2019 kello 16.18 (EET)
replies: text: Tämä artikkeli käsittelee tällä hetkellä aiheen yleismaailmallista merkitystä, kun taas kielilinkit käsittelevät Yhdysvaltojen johtamaa "war on drugsia" (termiä käytti ensimmäisenä Nixon 1971), mistä tässä artikkelissa ei mainita sanallakaan. Eli vääriltä iw:iltä vaikuttaisi. 85.76.150.97 3. joulukuuta 2019 kello 16.44 (EET)

text: Tästä voisi tehdä uudelleenohjaussivun englanninkielisen Wikipedian (:en:Drug wars) mallin mukaan. Ja sitten työstää "war on drugs" -termistä oman artikkelinsa. --Makkool (keskustelu) 5. joulukuuta 2019 kello 22.08 (EET)
replies: text: : Kuten Makkool. --Ppntori 6. joulukuuta 2019 kello 22.11 (EET)
replies: text: ::Eli kielilinkit voi varmaan poistaa. Tässä on nyt enemmän kuin vaikka enwikin pelkässä täsmennyssivussa. Onko järkeä typistää tätä sellaiseksi, vai voisiko tämän pitää yleisartikkelina?--MAQuire (keskustelu) 6. joulukuuta 2019 kello 22.18 (EET)
thread_title:  Väärät kielilinkit? 

message: Tämä huumeiden vastainen sota on peitetarina neofreudilaiselle psykedeeliterapiakiellolle. Lisätietoa Multidiciplinary Association for Psychedelic Studies, MAPS dot org. –Kommentin jätti 176.72.91.149 (keskustelu) 29. heinäkuuta 2022 kello 00.15 (EEST)
thread_title:  Todellisuus
Keskustelu:Tarkoitus

message: Voin olla ihan hakoteillä, mutta tavoite asetetaan tulevaisuuteen, sitten siihen pyritään. Tavoite voi olla syy tulevaisuudessa, jonka seurauksena tehdään jotain sitä ennen! Syy voi olla ennen seurausta, joka varmasti kuulostaa jännittävältä ajatukselta luonnontieteellisesti suuntautuneille. 
Esimerkiksi tavoitteenani on nälkäisyyden tyydyttäminen itseltäni, siispä syön lihapiirakan: 
lihapiirakka -> nälän tyydytys; 
tavoitteenani on tarpeen tyydytys tulevaisuudessa, seurauksena ryhdyn hankkimaan lihapiirakkaa.  
seuraus -> tavoite
Tavoite edellyttää toimintaa menneisyydessään. Tavoite on syy, jonka seurauksena ryhdyn toimintaan. Tavoite edellyttää toimintaa ts. 
toiminta  -> tarpeentyydytys
Tarpeentyydytys oli syy, jonka seurauksena ryhdyin toimintaan. Syy oli tulevaisuudessa ja seuraukset menneisyydessä. Kuulostaa sekopäiseltä kyllä itsellenikin nyt tässä, mutta pohtiminen on aina hauskaa :)
Jos kielletään tavoitteellinen toiminta kaikkialla, jos kielletään teleologiset selitykset missä vaan ihmiselämässä, niin tämä lienee jotain äärimmäistä ateismia tms. Jos tavoitteellisuuden uskotaan olevan uskonnollisuutta jne. 
--Pasixxxx (keskustelu) 3. joulukuuta 2019 kello 20.54 (EET)
thread_title:  Tarkoitus ja tavoite ovat eri asioita
Keskustelu Wikipediasta:Viikon kilpailu/Viikon kilpailu 2019-49

message: Minusta nuo elokuva-artikkelit eivät kuulu kilpailun aiheeseen, vaikka botti löytääkin niihin reitin.--MAQuire (keskustelu) 4. joulukuuta 2019 kello 17.41 (EET)
replies: text: Myöskään koulut (olipa kiva tai ei) ja jalkapalloilijat eivät minusta kuulu kilpailuun.--MAQuire (keskustelu) 7. joulukuuta 2019 kello 12.50 (EET)
replies: text: :Kaikki nuo ovat hävinneet pisteytyksestä.--MAQuire (keskustelu) 7. joulukuuta 2019 kello 15.26 (EET)
replies: text: ::Mä muutin pisteytyksestä pois Pohjoismaiden neuvoston alta tulevat asiat (eli jäsenmaiden kautta). --PtG (keskustelu) 7. joulukuuta 2019 kello 22.24 (EET)
thread_title:  Kaukaa haettua kilpailun aiheeseen liittyen
Keskustelu:Saed Siam

message: Onko kuolinvuosi varmasti 2008? Muissa wikipedioissa on 2009.--MAQuire (keskustelu) 4. joulukuuta 2019 kello 18.19 (EET)
replies: text: Joo, korjataan, fi-wikin lähde ei johda asiaan; ilmeisesti lähderutto. --Höyhens (keskustelu) 17. joulukuuta 2019 kello 07.45 (EET)
thread_title:  Kuolinvuosi
Keskustelu:Alphonsus Liguori

message: Vahvasti epäilen että tämänhetkinen koko nimeksi kirjoitettu Alphonsus Maria Antony John Francis Cosmas Damian Michael Gaspard de Liguori on anglisoitu nimi alkuperäisestä "Alfonso Maria Antonio Giovanni Francesco Cosma Damiano Michele Angelo Gaspare di Liguori", joka löytyi es.wikipediasta. Alphonso syntyi Napolissa italialaisista vanhemmista ja teki töitä ja kuoli jossain italiankielisessä paikassa. Jos englanninkielisessä lähteessä on "Antony John Francis", se pitänee panna sen tiliin että kyseessä on 1700-luvulla elänyt pyhimys, jolle on annettu omakielinen nimi englanninkielisten katolisten keskuudessa, kuten ennen on ollut tapana suomentaa pyhimysten, kuninkaitten ym. julkimoiden nimiä (vrt. Martti Luther). Alkuperäinen nimi on kuitenkin uskottavasti tuo es.wikipedian muoto. Pyhä Alfonso kastettiinkin en.wikin mukaan kirkossa jonka nimi on muka "Church of Our Lady the Virgin". --Abc10 (keskustelu) 5. joulukuuta 2019 kello 16.09 (EET)
replies: text: Varmasti näin. Tosin itse pyhimysnimi Pyhä Alphonsus voidaan ajatella latinalaistetuksi eli tavallaan yleiseurooppalaistetuksi muodoksi samaan tapaan kuin Franciscus Assisilainen, jonka nimi italiaksi oli Francesco. Eli en ole varma, kannattaako sitä muuttaa. Suomessa ovat katoliset käyttäneet sekä Alphonsusta () että Alfonsoa (). Ristimänimet ym. on kyllä syytä muuttaa italialaisiksi. Sekin on vähän kummallista, että henkilön elämänvaiheista kerrottaessa puhutaan "Pyhästä Alphonsuksesta", vaikka hänestä tuli pyhimys tietysti vasta kuoltuaan. -Ochs (keskustelu) 5. joulukuuta 2019 kello 19.57 (EET)
thread_title:  Koko nimi
Keskustelu:Kuivaliha

message: En ole asiantuntija, mutta onko tämä sama asia, kuin kuivaliha?:
https://en.wikipedia.org/wiki/Jerky
Jos ei, niin mikä on ero ravitsemuksellisesti?
--Ee1518 (keskustelu) 5. joulukuuta 2019 kello 18.06 (EET)
replies: text: En tiedä, mutta en.wikissä on oma artikkeli en:Kuivaliha suomalaisesta versiostakin, ja pääartikkelissa en:Dried meat vain luetellaan eri muotoja (ja suurimmasta osasta on oma artikkelinsa myös) 85.76.38.14 25. kesäkuuta 2020 kello 16.35 (EEST)
thread_title:  Jerky vs. kuivaliha
Keskustelu:Jamali

message: Kyläyhdistys on lakkautettu 2016 ja kyläyhdistyksen sivut poistuneet. Miten nuo tiedot ja lähteet päivitettäisiin? MMaukas (keskustelu) 6. joulukuuta 2019 kello 17.18 (EET)
thread_title: Kyläyhdistys

message: Koulu on jo lakkautettu.. tuo tieto joutaisi vaihtaa. 109.240.246.51 31. heinäkuuta 2022 kello 06.33 (EEST)
thread_title:  Koulu
Keskustelu:Pohjoissaame

message: Voisiko joku lisätä tietoa Ŧ-kirjaimesta, joka mainitaan pohjoissaamen aakkosiin kuuluvaksi. Tutkin aika pitkää tekstiä, enkä löytänyt yhtään esiintymää. Etsinkö huonosti vai onko kirjain kovin harvinainen? Surfo (keskustelu) 6. joulukuuta 2019 kello 22.30 (EET)
replies: text: Kirjain on hyvin harvinainen. Kaikkein todennäköisin esiintymä esim. uutisteksteissä olisi Ruotsin valtion nimi Ruoŧŧa (vrt. Venäjä Ruošša), mutta sitäkin näkee suhteellisen harvoin - siitä johdos ruoŧŧelaš tarkoittaa ruotsalaista, ruoŧagiella ruotsin kieltä. Muita sanoja ei ulkomuistista tule mieleen, mutta mulla on muistikuva, että kymmenen vuoden opintojen aikana olisi tullut kaksi tai kolme muuta sanaa vastaan. Iivarius (keskustelu) 7. joulukuuta 2019 kello 00.57 (EET)
replies: text: :Kiitos! Epäilin jo hoksottimiani. Kannattaisikohan kirjaimen harvinaisuudesta mainita artikkelissa? Mielenkiintoista miten näin harvinainen äänne säilyy kielessä elävänä.--Surfo (keskustelu) 7. joulukuuta 2019 kello 15.46 (EET)
thread_title:  Ŧ ŧ
Keskustelu:Islamilainen kalenteri

message: Konsulit ovat nukkuneet."Kuukauden työntekijä" sai olla tekstissä yli viisi vuotta. Tekijä kertoo lisänneensä "tärkeän sanayhteyden." Toivo ja Toivo (keskustelu) 7. joulukuuta 2019 kello 20.55 (EET)
thread_title:  Kuukauden työntekijä
Keskustelu mallineesta:Hallinnollinen alue WD

message: Pystyisikö joku lisäämään tähän mallineeseen parametrin, jolla voi säätää sijaintikartan kokoa vastaavasti kuin Kaupunginosa WD -mallineessa on mapframe-zoom -parametri? Hallinnollisten alueiden koot vaihtelevat paljon, eikä oletuskoko ole aina ihanteellisin. Lisäisin parametrin muuten itse, mutta ohjelmointitaidot eivät riitä enkä halua rikkoa mallinetta kokeiluillani. --Boggard (keskustelu) 8. joulukuuta 2019 kello 16.39 (EET)
thread_title:  Sijaintikartan koko
Keskustelu Wikipediasta:Viikon kilpailu/Viikon kilpailu 2019-50

message: Kirjataan tännekin tiedoksi kisa-aihetta ehdottaneen henkilön harras pyyntö siirtää useita viikkoja valmistelussa ollut kisateema tuonnemmaksi eli vuoden 2020 alkuun. --Paju (keskustelu) 8. joulukuuta 2019 kello 23.59 (EET)
replies: text: Niin no, se muutospyyntö tuli kilpailua edeltävänä viikonloppuna, niin se oli hiukan äkkiä kilpailujen järjestämisen kannalta. --Zache (keskustelu) 9. joulukuuta 2019 kello 10.33 (EET)

text: Heh. Aihe oli minullekin mielenkiintoinen, mutta riippumatta aiheen mieleenkiintoisuudesta tai ehtimisestäni, kummatkin ratkaisi se, että tulin kipeäksi kisaa edeltäneenä viikonloppuna, ja makasin alkuviikon sängyn pohjalla evääni liikauttamatta ja huomasin koko kilpailunkin nyt vasta nyt. Nytkään en jaksa istua tässä viittä minuuttia kauempaa, saati että olisi puhettakaan mistään artikkelimuokkauksista. Osallistujilta näyttää tulleen hienoja kontribuutioita, mutta miten joku viikko osuu itse kunkin aikatauluun, on Herrassa. --Urjanhai (keskustelu) 14. joulukuuta 2019 kello 00.35 (EET)
thread_title: Kisan siirto

message: sopiiko se, että lisään soveltuvien kohteiden joukkoon Wiki Loves Monuments -listoilla olleet artikkelit? Tekisin sen ihan siten, että teen PetScanilla nykyisistä kohteista haun ja lisään ne listaksi wikisivulle. --Zache (keskustelu) 9. joulukuuta 2019 kello 10.34 (EET)
replies: text: Iso osa varmaan tulee jo mukaan kansallismaisemista ja rakennetuista kulttuuriympäristöistä. --PtG (keskustelu) 9. joulukuuta 2019 kello 19.24 (EET)
thread_title:  WLM-kohteiden lisääminen listalle 

message: Miksi täällä ei ole parantaja g:llä keravan kaupunginkirjasto kun loin artikkelin itse.--Parantaja g (keskustelu) 11. joulukuuta 2019 kello 18.59 (EET)
replies: text: Artikkelissa ei ole luokkia, joten botti ei pysty laskemaan sitä. Toisekseen se ei edes taida kuulua kilpailualueeseen. Kilpailussa ei ole mukana luokkaa Suomen rakennukset ja rakennelmat, joka alle kirjastot tulevat.--Puppe100 (keskustelu) 11. joulukuuta 2019 kello 19.41 (EET)
thread_title:  virhe
Keskustelu:Terveyden biodiversiteettihypoteesi

message: Kiitos aloittajalle! Muutama nopea kehitysajatus. Jostain syystä artikkelista tuli itselleni turhan kantaaottava, mielipidekirjoitusmainen tai aiheen merkitystä perusteleva tunne. Otsikoita voisi myös "Wikipediamaistaa", esim. "Miten kaupunkisuunnittelulla mahdollistetaan arjen altistus?" olisi täällä usein vain "Kaupunkisuunnittelu". Tämä voisi esimerkiksi kuulua kategorian "Sovellukset" (teorian tai hypoteesin sovellusalueet) tms. alle. Ectotep (keskustelu) 9. joulukuuta 2019 kello 00.11 (EET)
thread_title:  Palaute
Keskustelu:Margit Eskman

message: Eduskunnan sivulla on väärä kuolinpäivä 19. syyskuuta. Samana päivänä on julkaistu HS muistokirjoitus, jossa kuolinpäivä on 15.9. (www=https://www.hs.fi/ihmiset/art-2000003012398.html). Tarkistan tänään vielä Kansallisbiografian.--Munsalan kansallispuku (keskustelu) 9. joulukuuta 2019 kello 09.18 (EET)
replies: text: Virhe voi tietenkin olla kummassa tahansa. Kuolinilmoitus olisi luotettavampi kuin muistokirjoitus, joissa on usein virheitä. --Abc10 (keskustelu) 9. joulukuuta 2019 kello 10.06 (EET)
replies: text: :Jos kuolinpäivä olisi 19. päivä, muistokirjoitus ei varmaankaan olisi saman päivän lehdessä, joka on painettu aamuyöllä. Mutta katson tänään vielä kansallisbiografian. --Munsalan kansallispuku (keskustelu) 9. joulukuuta 2019 kello 11.29 (EET)
replies: text: :: En tutkinut tarkemmin, olen vain huomannut niissä virheitä, eikä niitä välttämättä jälkikäteen korjata. Nehän ovat yksityishenkilöiden kirjoituksia, eivät toimituksellista aineistoa, mutta saavat joskus ansaitsematonta arvovaltaa siitä, että ne on julkaistu HS:n sivulla hymistelyineen kaikkineen. --Abc10 (keskustelu) 9. joulukuuta 2019 kello 11.44 (EET)
thread_title: Kuolinpäivä
Keskustelu:Denisovanihminen

message: Denisovan luola (venäjä + suomi) kuulostaa minusta samalla tavalla kahteen kertaan taivutetulta ilmaukselta kuin Ievan’s polka (suomi + englanti). Venäjässä on nimestä Денис käsittääkseni adjektiivinjohtimella saatu Денисова пещера (’Denisin luola’, kirjaimellisemmin »Denisiläinen luola»). Muut kielet näyttävät lainaavan tuon Денисова-elementin sellaisenaan, mikä on tietysti yksinkertainen ja sekaannuksia ehkäisevä ratkaisu. Suomeksi se voisi minun kielitajuni mukaan toimia muodossa Denisovaluola (rakenteen puolesta vrt. esim. Ancylusjärvi). Toinen vaihtoehto olisi tietysti Denisinluola, joka ensin purkaa nimen alkutekijöihinsä ja sitten vasta kääntää sen. Olen yrittänyt etsiä tunnetumpien venäläisten luolien suomenkielisiä nimiä, sellaisten varsinkin, jotka alkavat venäjäksi ‑ова-päätteisellä sanalla. Niitä ei oikein tahdo löytyä. Onko meillä olemassa vakiintunutta käytäntöä luolannimien suomentamisesta? Mikä mahtaa olla kielen ammattilaisten kanta asiaan? – Jippe (keskustelu) 9. joulukuuta 2019 kello 15.17 (EET)
replies: text: Jos luola on nimetty ihmisen mukaan, niin Denisinluola kuulostaa parhaalta muodolta. --J. Sketter (keskustelu) 26. lokakuuta 2022 kello 20.22 (EEST)
thread_title:  Luolan nimi 

message: Ehdotan lupaavaksi. Löytöjä on niin vähän, että ehkä kovin paljon enempää ei ole kerrottavissa. --Savir (keskustelu) 7. huhtikuuta 2023 kello 14.21 (EEST)
replies: text: Käsittääkseni viime vuonna tehtiin (tai julkaistiin) kolmas löytö Laosista. --PtG (keskustelu) 16. huhtikuuta 2023 kello 22.20 (EEST)
replies: text: :Lisäsin tuon uuden löydön nyt artikkeliin. Savir (keskustelu) 16. huhtikuuta 2023 kello 22.33 (EEST)
replies: text: ::Eiköhän nyt kelpaa. --PtG (keskustelu) 26. huhtikuuta 2023 kello 21.55 (EEST)

text: ::Nyt minusta kelpaa hyvinkin lupaavaksi. Iivarius (keskustelu) 2. toukokuuta 2023 kello 21.41 (EEST)
Merkitään. --PtG (keskustelu) 2. toukokuuta 2023 kello 21.58 (EEST)
</div>
thread_title:  Laatuarviointi
Keskustelu:Paasion II hallitus

message: "Punatulkkuhallituksen" lempinimi liittyy Ilja Glazunovin maalaamaan Kekkonen muotokuvaan, jossa UK:n taustalla näkyy punatulkkuparvi. Lähde: artikkeli Margit Eskman Suomen kansallisbiografiassa. --Munsalan kansallispuku (keskustelu) 9. joulukuuta 2019 kello 15.39 (EET)
replies: text: Tai no, itse bongasin vain yhden punatulkun mutta ehkä niitä on siellä jossain lisää. --Munsalan kansallispuku (keskustelu) 9. joulukuuta 2019 kello 15.42 (EET)

text: Taulu maalattu 1973 eli ei Paasion II:n aikana. 🤔 --Munsalan kansallispuku (keskustelu) 13. joulukuuta 2019 kello 14.35 (EET)
thread_title: Lempinimen taustaa
Keskustelu:Lentolaivue 36

message: Laivueen historia on todella puutteellinen ja jopa harhaanjohtava. Asiaa voi tarkastella esimerkiksi Kari Stenmanin kirjasta Merilentolaivue - lentolaivue 6 sodassa, jonka on julkaissut Koala kustannus vuonna 2019. Kokonaiskuvan hahmottaminen muutaman yksittäisen tiedon murun lisäksi olisi suotavaa.--88.115.91.112 9. joulukuuta 2019 kello 18.18 (EET)
replies: text: Voit toki itsekin lisätä ja parantaa, jos kirja on saatavilla.--Puppe100 (keskustelu) 9. joulukuuta 2019 kello 18.32 (EET)
thread_title:  Artikkelin tila
Keskustelu:Kyyros Suuri

message: Artikkeli on nyt nimellä Kyyros II Suuri. Mistä lähteestä tämä nimi on otettu? Artikkelin lähteet on lisätty jälkikäteen. Muissa tarkistamissani kieliversiossa tälle on annettu nimet Kyyros II ja Kyyros Suuri. Analogisesti Ramses II on toiselta nimeltään Ramses Suuri, mutta ei koskaan molempia yhtä aikaa. --Savir (keskustelu) 9. joulukuuta 2019 kello 23.24 (EET)
replies: text: Näyttäisi tosiaan siltä, että artikkelien nimissä on vältetty käyttämästä yhtä aikaa Suuri-nimitystä ja hallitsijan järjestyslukua (mm. Pietari Suuri, Fredrik Suuri, Iivana Suuri jne.). Täältä kuitenkin löytyy myös artikkelit Antiokhos III Suuri, Otto I Suuri, Simeon I Suuri, Tapani III Suuri, Kasimir III Suuri, Ludvig I Suuri (Unkari) ja Sancho III Suuri. Muilla liikanimillä löytyy varmaan lisääkin. Yhtenäisestä linjasta artikkelien nimeämisessä kannattaisi ehkä keskustella yleisemmälläkin tasolla. --Risukarhi (keskustelu) 13. joulukuuta 2019 kello 17.06 (EET)
thread_title:  Nimi?
Keskustelu:Pietarsaaren kaupunginkirjasto

message: Äänestystä käyntiin.--SamiKullström (keskustelu) 10. joulukuuta 2019 kello 07.56 (EET)
Kattava ja hyvä artikkeli. Kannatan --James Chudrie (ディベート) 10. joulukuuta 2019 kello 17.38 (EET)
replies: text: Musta tarvitsi jonkinlaista osiota kaupunginkirjaston toiminnasta, kokoelmista ja nykykäytöstä (johdannossa on toki ympäripyöreästi kerrottu, että kirjastossa on kirjoja). Nyt tämä on historiikki, jossa on vielä vähän horjuntaa. Esimerkiksi "Lainojen määrä kasvoi tasaisesti. Vuonna 1933 lainattiin 21 816 kirjaa. Lainojen määrä putosi vuosi vuodelta, vuonna 1938 lainattiin enää 14 171 kirjaa." on hieman hassusti ilmaistu. Onko jotain syytä näille lainausmäärien muutokselle? Lisäksi muuten historia ja kaikki peruskorjaukset on kerrottu kovin tarkasti, mutta sitten muutto nykyiseen rakennukseen kuitataan vain lyhyesti. En siis vielä kannata. Paksuhko historiaosuus, mutta sitten osa perustiedoista uupuu. --PtG (keskustelu) 11. joulukuuta 2019 kello 20.18 (EET)
replies: text: :Niimpä. Artikkeli on nykyisellään historiikki. Muuta tietoa ympärille. Tsekkaa LA-tason artikkeleista esim. Ikituuri, Villa Lante tai If-talo. --Vnnen (keskustelu) 12. joulukuuta 2019 kello 21.03 (EET)
replies: text: ::Parantelin tätä. Mitä mieltä Vnnen? --PtG (keskustelu) 26. joulukuuta 2019 kello 17.05 (EET)
replies: text: :::Kaipa tämä nyt kelpaa. --Vnnen (keskustelu) 28. joulukuuta 2019 kello 18.09 (EET)
Lupaavaksi. --PtG (keskustelu) 29. joulukuuta 2019 kello 22.28 (EET)
</div>
thread_title: Lupaava artikkeli -ehdotus
Keskustelu:Ilse Zielstorff

message: Kuollut ilmeisesti toukokuussa 2015, mutta vaatisi luotettavan lähteen.--MAQuire (keskustelu) 10. joulukuuta 2019 kello 18.44 (EET)
replies: text: Filmportal.de lienee sopiva lähde. --Crt 10. joulukuuta 2019 kello 19.09 (EET)
replies: text: :Laitoin tuon lähteeksi kuolemalle.--MAQuire (keskustelu) 14. joulukuuta 2019 kello 18.45 (EET)
thread_title:  Kuolema
Keskustelu:Juice Wrld

message: Vaikka uutisten perusteella sai ensin vaikutelman että kuolinpaikka oli Chicago, niin tarkistin en.wikipediasta ja varsinkin lähteestä että paikka oli Oak Lawn, joka nähtävästi on itsenäinen hallinnollinen yksikkö. En tunne yhdysvaltalaista järjestelmää missään mielessä, mutta menee ainakin lähteen mukaan. --AJuurikkala (keskustelu) 11. joulukuuta 2019 kello 05.00 (EET)
thread_title:  Kuolinpaikka 

message: Kannatan lupaavaksi. --AinScept (keskustelu) 2. lokakuuta 2020 kello 14.43 (EEST)
replies: text: Kuolemasta raportoidaan nyt kolmessa eri kohdassa artikkelia. Näin lyhyessä artikkelissa se on ehkä tarpeetonta toistoa. Ehkä kuolemasta voisi tehdä oman alaosion "Ura"-osioon ja poistaa yksityiselämästä. --Savir (keskustelu) 5. lokakuuta 2020 kello 11.31 (EEST)
replies: text: :Siirsin sen ura-osioon, jossa oli alun perin jo kuolemasta juttua --AinScept (keskustelu) 5. lokakuuta 2020 kello 11.51 (EEST)

text: Tuolla on jotain jäänyt kesken, kun virke kuuluu "Albumin ensimmäisessä kappaleessa ”Empty” Higgins lauloi hänen." Mistä lauloi? --PtG (keskustelu) 5. lokakuuta 2020 kello 22.04 (EEST)
replies: text: :Korjattu --AinScept (keskustelu) 5. lokakuuta 2020 kello 22.07 (EEST)
replies: text: ::Joo, eiköhän tämä nyt lupaava voi olla. --PtG (keskustelu) 5. lokakuuta 2020 kello 22.14 (EEST)

text: . --Miihkali (K • M) 8. lokakuuta 2020 kello 12.05 (EEST)

text: Voisi tätä nyt kannattaa lupaavaksi. Artikkeli on lähteistyksensä puolesta aika tilkkutäkkimäinen, mutta näin tuoreessa aiheessa sen voi antaa anteeksi. --Savir (keskustelu) 9. lokakuuta 2020 kello 13.15 (EEST)
Merkitään. Selvä kannatus. --PtG (keskustelu) 15. lokakuuta 2020 kello 22.10 (EEST)
</div>
thread_title:  Laatuarviointi
Keskustelu:Tifo

message: Artikkelissa puhutaan "verivihollisesta". Vallitseeko urheilussa aivan yleisesti ja hyväksytysti vihakulttuuri? Siitä voisi kirjoittaa artikkelin. --Abc10 (keskustelu) 11. joulukuuta 2019 kello 08.15 (EET)
replies: text: Vallitsee Raitapöytä (keskustelu) 20. huhtikuuta 2023 kello 10.53 (EEST)
thread_title: Vihakulttuuri
Keskustelu:Luettelo Suomen pääministerien puolisoista

message: Kirjataan tänne huomio, että lehdistön mukaan tämänhetkisen pääministerin Sanna Marinin puoliso Markus Räikkönen on hänen avo- eikä aviopuolisonsa. Luettelo on tähän saakka perustunut siihen oletukseen, että kaikki puolisot ovat aviopuolisoita, mutta ajat ovat tunnetusti muuttuneet. Tämä pitäisi varmaan huomioida luettelossa, mutta miten? Tulisiko se merkitä jotenkin muista erottuvalla tavalla? --Risukarhi (keskustelu) 11. joulukuuta 2019 kello 14.20 (EET)
replies: text: Tämä ongelma ratkesi nyt toista kautta, kun Marin nai avopuolisonsa. Itse kysymys on silti pohtimisen arvoinen, sillä vastaavia tulee varmaan jatkossakin. --Risukarhi (keskustelu) 2. elokuuta 2020 kello 19.29 (EEST)
thread_title:  Avopuoliso
Keskustelu:Kesyhanhi

message: Hämmästyttävää, ettei nimilista ole herättänyt keskustelua. Lähteestä ei löytynyt tahoa, joka nimet on keksinyt, joten niiden täytyy olla yksityishenkilöiden keksintöjä, ja sen puolesta puhuvat jo nimimuodot "Twente maatiaishanhi", "Englantilainen Saddleback hanhi" ja "Cotton Patch hanhi". --Abc10 (keskustelu) 11. joulukuuta 2019 kello 19.12 (EET)
Aihe liittyy keskusteluun eläinten suomenkielisistä nimistä. --Abc10 (keskustelu) 11. joulukuuta 2019 kello 19.24 (EET)
Lista poistettu. --Abc10 (keskustelu) 12. joulukuuta 2019 kello 09.48 (EET)
thread_title:  Rotunimet
Keskustelu:Luettelo ministereistä Suomen valtioneuvoston kansliassa

message: Pitäisikö tämä artikkeli siirtää nimelle Suomen eurooppa- ja omistajaohjausministeri? --Bau98 (keskustelu) 13. joulukuuta 2019 kello 12.58 (EET)
replies: text: Sivun nimi oli siis "Suomen eurooppaministeri" ja Bau98 siirsi sen nykyiselle nimelle "Suomen eurooppa- ja omistajaohjausministeri". -kyykaarme (keskustelu) 28. joulukuuta 2019 kello 21.37 (EET)
replies: text: :Voidaan verrata artikkeliin Suomen tiede- ja kulttuuriministeri, jonka nimi oli siis "Suomen kulttuuri- ja urheiluministeri" ja Politbyroo siirsi sen nykyiselle nimelle "Suomen tiede- ja kulttuuriministeri". --Bau98 (keskustelu) 29. joulukuuta 2019 kello 23.07 (EET)
thread_title:  Artikkelin nimi
Keskustelu:Suomen kuntaministeri

message: Pitäisikö tämä artikkeli siirtää nimelle Suomen kuntaministeri? --Bau98 (keskustelu) 13. joulukuuta 2019 kello 13.00 (EET)
replies: text: Sivun aikaisempi nimi oli siis "Suomen kunta- ja omistajaohjausministeri" ja Bau98 siirsi sen nykyiselle nimelle "Suomen kuntaministeri". Sitä ennen sivun nimi oli "Suomen kunta- ja hallintoministeri. -kyykaarme (keskustelu) 28. joulukuuta 2019 kello 21.33 (EET)
replies: text: :Voidaan verrata artikkeliin Suomen tiede- ja kulttuuriministeri, jonka nimi oli siis "Suomen kulttuuri- ja urheiluministeri" ja Politbyroo siirsi sen nykyiselle nimelle "Suomen tiede- ja kulttuuriministeri". --Bau98 (keskustelu) 29. joulukuuta 2019 kello 23.10 (EET)
thread_title:  Artikkelin nimi 

message: Huomautettakoon, että sivun sisältö on yhdistetty nyt artikkeliin Luettelo ministereistä Suomen valtiovarainministeriössä. --kultsiballo (keskustelu) 11. kesäkuuta 2020 kello 15.34 (EEST)
thread_title:  Siirto
Keskustelu:Luettelo pääministereistä jotka ovat eronneet epäluottamuslauseen takia

message: Artikkeli on (Australiaa lukuun ottamatta) rajattu tapauksiin, joissa epäluottamuslause on annettu. Tästä puuttuu pääministerien eroaminen oma-aloitteisesti väistämättömän epäluottamuslauseen uhatessa. Esimerkiksi Suomessa Anneli Jäätteenmäki 2003 ja Antti Rinne 2019. --Kospo75 (keskustelu) 14. joulukuuta 2019 kello 13.22 (EET)
thread_title: Eroaminen oma-aloitteisesti ennen epäluottamuslausetta